Әблязов 20 жылға бас бостандығынан айрылды
"Әблязов 20 жылға бас бостандығынан айрылды" | "https://abai.kz/post/54268"
TITLE: Әблязов 20 жылға бас бостандығынан айрылды
URL: https://abai.kz/post/54268
META: "Әблязов 20 жылға бас бостандығынан айрылды" | "https://abai.kz/post/54268"
DATE: 07.06.2017
AUTHOR(s): Абай-ақпарат
TOTAL WORDS: 115
TEXT: БТА банктің бұрынғы жетекшісі Мұхтар Әблязов 20 жылға бас бостандығынан айрылды.  Астана қаласындағы қылмысты істер жөніндегі  Алматы ауданаралық арнайы мамандандырылған соты оған осындай үкім кесті. Сот үкімі бойынша Әблязовтың дүние-мүлкі тәркіленіп, 300 АЕК көлемінде айыппұл салынды. Сондай-ақ экс-банкир жазасын өтеп болған соң 3 жыл банк-қаржы қызметімен шұғылданбауы керек. БТА банктің экс-төрағасы Сәдуақас Мәмеш те 5 жылға шартты түрде бас бостандығынан айрылды. Ол да 3 жыл өтпей өз кәсібімен айналыса алмайды. БТА банк басқарамасы бастығының орынбасары – несие комитетінің төрағасы Жақсылық Жәрімбетов те 5 жыл шартты түрде бас бостандығынан айрылды. Банктің несие жөніндегі директоры Қайрат Садықовтың дүние-мүлкі тәркіленіп, 15 жылға сотталды. Айта кетейік, Мұхтар Әблязов сотқа қатысқан жоқ. Оның соттағы сөзін мемлекет тағайындаған қорғаушы сөйледі. Абай-ақпарат
